**ПРАВИЛНИК**

**О ВОЂЕЊУ КЊИГЕ ОДЛУКА**

**Ужице, 2018.**

На основу члана \_\_\_\_\_ Статута Окружног одбојкашког савеза Ужице, Управни одбор Окружног одбојкашког савеза Ужице на седници одржаној \_\_\_\_\_\_\_\_\_\_\_\_\_\_\_. год. донео је

**ПРАВИЛНИК О ВОЂЕЊУ КЊИГЕ ОДЛУКА**

Члан 1.

Овим правилником Окружног одбојкашког савеза Ужице, (у даљем тексту: Савез) се уређује садржај и начин вођења Књиге одлука Окружног одбојкашког савеза Ужице, (у даљем тексту: Књига одлука).

Члан 2.

У Књигу одлука се уписују одлуке органа Савеза,Скупштине, Управног и Надзорног одбора, тако да служи и као један информациони систем члановима Савеза о одлукама органа Савеза.

Члан 3.

Подаци који су уписани у Књигу одлука су јавни за чланове Савеза, сем случајева када Управни одбор Савеза прогласи поједине одлуке ?службеном тајном? Савеза.

Члан 4.

Уколико се нека одлука сматра службеном тајном, у Збирци одлука, одговарајућег обрасца, поред рубрике Одлука број\_\_\_ се ставља ознака ? поверљиво? и таква одлука није доступна на јавни увид.

Члан 5.

Текст одлуке у Књизи одлука се уписује штампаним словима и може бити уношен ручно или путем компјутера.

Уписани текст се не сме брисати нити исправљати.

Члан 6.

Књига одлука се састоји од Омота Књиге одлука и Збирке одлука ( омоти и збирка одлука). Омота Књиге одлука има четири: Насловна страна (омот) Књиге одлука и Омоти Књиге одлука Скупштине, Управног и Надзорног одбора.

Члан 7.

Омот Књиге одлука је насловна страна Књиге одлука Савеза и одштампан је као Образац број 1, који је саставни део овог Правилника.

На омоту Књиге одлука је уписан следећи текст:

* у горњем десном углу је знак Савеза и пише: Књига одлука ? Главна књига, испод, Образац број 1, испод даље пише: Насловна страна (омот) Књиге одлука и испод пише текст:? Година када је установљена Књига одлука? , као и број године
* на средини је уписан назив Савеза

* у доњем делу пише: Ужице, испод је празно поље где се уписује текућа година.

Члан 8.

Омоти органа Савеза су конципирани на исти начин сем, што је једино разлика у називу органа чије се одлуке уписују. На омотима органа Савеза пише:

* у левом горњем углу: ? Књига одлука и назив органа, Образац број ( 2,3 или 4) и Насловна страна (омот) Књиге одлука и назив органа.

Омоти органа су одштампани као Образац број 2 (Скупштина), број 3 ( Управни одбор) и број 4 ( Надзорни одбор), који су саставни делови овог Правилника.

* На средини пише Књига одлука и уписује се назив органа чије се одлуке уписују.

* У доњем делу обрасца се уписује Ужице и текућа година.

Члан 9.

Збирка одлука се састоји од Омота збирке одлука и одлука органа Савеза, записника и других аката, поднесака на основу којих су се донеле одлуке и заказивале седнице, правдања изостанака чланова органа, као и свих материјала везаних за седнице и длуке органа Савеза.

Члан 10.

Иза омота сваког органа се налази Омот и збирка одлука за тај орган. Збирка одлука Скупштине, одштампана је као Образац број 5.1. Збирка одлука Управног одбора, одштампана је као Образац број 6.1 Збирка одлука Надзорног одбора, одштампана је као Образац број 7.1 Омоти збирки одлука су одштампани као Образац број (5,6 или 7).

Члан 11.

Сваки лист Збирке одлука иам свој редни број, као што и свака одлука има свој број. Образац збирка одлука садржи податке: која је одлука донета, на којој седници ( датум), као и податке о броју чланова органа, укупном, присутнима и начину гласања, наводећи име и презиме члана органа и како је ко гласао.

Одлуку потписује председник органа и одлука се оверава печатом.

У левом углу лице које је завело тај лист Збирке одлука, уписује своје име и презиме и потписује га.

Члан 12.

Управни одбор доноси одлуку о лицу које ће водити Књигу одлука, као и о његовом заменику, у случају када је то лице одсутно.

Одлука о лицу које води Књигу чланова је саставни део Књиге одлука.

Члан 13.

Подаци и одлуке морају бити тачно наведени онако како су донете на седници органа

Савеза.

Савез врши проверу тачности, унесених одлука.

Члан 14.

Сваки члан Савеза има право да разгледа Књигу одлука, на образложен писмен захтев, сем оне која представља ?службену тајну?.

Књига одлука се разгледа у присуству овлашћеног представника Савеза, у заказаном термину.

Члан 15.

Уколико се тиче остваривање неког свог права, члан може тражити да му се изда извод неке одлуке из Књиге одлука.

Разгледање и издавање извода из Књиге одлука се наплаћује према ценовнику који утврђује Управни одбор Савеза.

Члан 16.

Извод одлуке или информација се издају на писмени захтев члана, уз навођење разлога за који ће се користити.

Извод одлуке или информације се издају у писаној форми.

Члан 17.

Подаци из потврде и информације могу се користити само за потребе наведене у захтеву и не могу се објављивати и умножавати, нити давати другим лицима.

Потврда и информација обавезно садрже податке о датуму издавања и напомену за сврхе за које се може користити.

Члан 18.

Савез води евиденцију о издатим потврдама и информацијама и чува је пет година.

Члан 19.

Овај Правилник ступа на снагу осмог дана по објављивању на званичној интернет страници  Савеза.

Председник

\_\_\_\_\_\_\_\_\_\_\_\_\_\_\_\_\_\_\_\_

Бошковић Милован

Књига одлука

Образац бр. 1

Насловна страна (омот) Књиге одлука

Година када је установљена Књига одлука: \_\_\_\_\_\_\_